Likatsin 117 (Art. 117). Xla pulatamatni ni matlaní ni, nikxni:
I. Tlaway xtum, matlawaní usu lilakchiwinankaní xlakata xa tunu pulatamat ni pala xla lankga tliwakge xa alakatunu.|II. Lakmakanka.|III. Kaxtlaway likantumin, makamin xa kapsnat tumin, ni pala kapsnat nemá katsokgyawili chi pala kapsnat xa xtakatay.|IV. Ni nataklhuwitnan ti tlawan lakchixkuwin usu xa tuchi namà titaxtukan nak katiyat.|V. Liwankan, chu ni nataklhuwitnan titun xawa ni xa titum ti natanukgoyan nakxtiyatkan, ni pala ti nataxtukan; xa listat xa lak Méjico usu xa la alakatunu.|VI. Kaxwili talikakni xa litaxtut chu ni tuku maklakstinkan nemà xa kinkupulatamatní usu xa alakatunu xla lixokgón usu lakchanat nemà taxokgoy xla titaxtu nak putsan pumapaksin xakatalakatsu tiyat, talakaskin ti nakxilhkan usu na tatsokg ́yaway xa takuka usu skinkan xakapsnat nemà wan xaniku min namà xa listat.|VII. Mastay chi ni tawilá xa litapakg ́sinin natawankan xa talitatuwajin xla masikan nikula xatunu naxokgokan xa lixokgón usu maklakaskinkan xpalákata xla Niku xalá namá listat xa lak Méjico usu xa alakatunu pulatamat, la xla túnu la tu xwi usu nemà makalay nak pulatamatní chu nemà ni piwa la makala nak tunu pulataman nemá ixmin.